24. ΝΟΜΟΣ υπ’ αριθ. 2107 της 29/29 Άπρ.1952 (ΦΕΚ Α' 121) Περί κυρώσεως του υπ’ αριθ. 1816/1951 Α. Νόμου «περί υπαγωγής του ιατρικού προσωπικού του Γενικού Κρατικού Νοσοκομείου Αθηνών εις τας διατάξεις του Α.Ν. 965/37» περί τροποποιήσεως κλπ. ως και περί άλλων τινών διατάξεων. Άρθρον πρώτον.-(Κυρούται αφ’ ης ίσχυσεν ο Α.Ν. 1816/1951). Άρθρον δεύτερον-1.Προσωρινά Κρατικά Νοσ/μεία συσταθέντα δυνάμει του Α.Ν. 2769/41 και λειτουργούντα κατά την ισχύν του παρόντος με δύναμιν κλινών τουλάχιστον 100, υπάγονται εφ’ εξής εις τας διατάξεις του Α.Ν. 965/37. 2.Το Ιατρικόν προσωπικόν των Προσωρινών Κρατικών Νοσοκομείων των συσταθέντων και λειτουργούντων δυνάμει των διατάξεων του Α.Ν. 2769/41 εξομοιούται ως προς τας αποδοχάς με το Ιατρικόν Προσωπικόν των Νοσηλευτικών Ιδρυμάτων Α.Ν. 965/37. 3.Δύναται ο Υπουργός Κοινωνικής Προνοίας να μονιμοποιήση Διοικητικούς Διευθυντάς Νοσηλευτικών Ιδρυμάτων αποτελούντων Νομικά Πρόσωπα Δημοσίου Δικαίου, ή του Δημοσίου, επί βαθμώ και μισθώ ον κέκτηνται, η επί βαθμώ αναλογούντι προς τας αποδοχάς ας ούτοι λαμβάνουσι προκειμένου περί των επί μηνιαία αντιμισθία υπηρετούντων. Η μονιμοποίησις τούτων γίνεται δια Β.Δ/τος προκαλουμένου προτάσει του επί της Κοινωνικής Προνοίας Υπουργού. 34.Β.α.22-24 Νοσηλευτικά Ιδρύματα Άρθρον τρίτον.-Εις Νοσηλευτικά Ιδρύματα Α.Ν. 965/37 ων οι οργανισμοί δεν προβλέπουσι Διοικητικόν Διευθυντήν, δύναται ο Υπουργός Προνοίας δι’ αποφάσεώς του να αναθέτη την Διεύθυνσιν του Ιδρύματος είτε εις ένα των Διευθυντών Κλινικών, είτε εις ένα υπάλληλον της Κεντρικής ή Περιφερειακής Υπηρεσίας του Υπουργείου, είτε και προσωρινώς εις ένα των μελών του Διοικητικού Συμβουλίου αυτού. Άρθρον τέταρτον.-Αντικαταστάσεις μελών των Διοικητικών Συμβουλίων Νοσηλευτικών Ιδρυμάτων υπαγομένων εις τας διατάξεις του Α.Ν. 965/37 γενομένων μετά την ισχύν του Ν.Δ. 1320/49 και εις εφαρμογήν των παρ. 2 ή 3 του άρθρ. 3 του αυτού ως άνω Α. Νόμου νομίμως ενηργήθησαν εφ’ όσον παρήλθε διετία από της εκδόσεως της αποφάσεως του αρχικού αυτών διορισμού. Άρθρον πέμπτον.-(Αντικαθίστανται αι παρ.2-5 του άρθρ. 2 του Α.Ν. 965/37). Άρθρα έκτον και έβδομον.-(Οργανικαί διατάξεις, μη ισχύουσαι μετά τον νέον Οργανισμόν του Υπ. Προνοίας).

[Source: greek_legal_code_raptarchis | Tokens: 1954]